મારા ધ્યાનમાં હજું પણ એક વધુ ફિલ્ટર “કુટેવનું’ આવે છે. આપણી કેટલીક ટેવ સંબંધોમાં કડવાશ ઉભી કરે છે. મારા એક મિત્રને વાતવાતમાં સામેવાળાને ઉતારી પાડવાની ટેવ છે. તેમને પોતાની “મોટાઈ” પ્રદર્શિત કરવાનો શોખ છે અને તેથી જ તેઓ અન્યને ઉતારી પાડવાની પ્રવૃત્તિ કરે છે પણ એમનું દિલ એકદમ સાફ છે, જેને નીચું દેખાડવાનો પ્રયત્ન કર્યો તે વ્યક્તિ જો કોઈ મુશ્કેલીમાં આવે તો કશું જ વિચાર્યા વગર તેની મદદ માટે ઉભા રહી જાય છે. આ હકીકત સામેવાળી વ્યક્તિ પણ સ્વીકારે છે છતાં સંબંધ તો સંયમિત જ રાખે છે.